
Resumé: I dette studie undersøgte vi de danske U-20 ishockeyspilleres stress og genoplad- 
ning under en længerevarende træningslejr og det efterfølgende verdensmesterskab. Formålet 
var at følge udviklingen i spillernes stress-og genopladningsbalance samt at kortlægge deres 
oplevede kilder til stress og genopladning. Vi foretog dataindsamling via et sporgeskema, 
kvalitative interviews og en treenerdagbog. Resultaterne viste, at spillerne var i positiv stress- 
genopladningsbalance, hvilket i deres oplevelse havde en positiv indvirkning på deres trivsel 
og præstationer. Vi kunne inddele spillernes oplevede kilder til stress og genopladning i orga- 
nisatoriske, sociale, personlige og sportslige, hvor beslutninger og strategier på organisatorisk 
niveau viste sig at spille en afgørende rolle i at reducere unødig stress og skabe gode rammer 
for genopladning. Med baggrund i resultaterne anbefaler vi, at trænere og sportschefer nøje 
overvejer, hvordan deres beslutninger og planlægning af træningslejre og konkurrencer poten- 
tielt har stor indflydelse på deres atleters stress og genopladning. 

Abstract: The present case study investigates stress and recovery of the Danish national under- 
20 ice hockey players during a training camp and the following World Championship. The aims 
were to track their stress-recovery states longitudinally, and to map their main sources of stress 
and recovery. Methods included a survey, qualitative interviews and a coach diary. Results sho- 
wed well-balanced stress-recovery states during the entire period, and the athletes stated that 
this positively affected their well-being, and performance. The athletes’ perceived sources of 
stress and recovery were classified into organizational, social, personal and athletic, with the 
organizational decisions and strategies playing a major role in reducing unnecessary stress and 
providing a good setting for engaging in recovery. The results lead us to suggest that coaches and 
managers be very mindful of the potential influence of their decisions on the athletes’ stress and 
recovery when preparing training camps and participation in major competitions. 

Introduktion 


I jagten pa toppreestationer presser eliteatleter deres fysik og psyke til 
det yderste. Samtidig har de ofte en stresset hverdag med krav om bade 
træning og uddannelse. Genopladning en vigtig faktor for, at atleterne 
kan bibeholde engagement og fokus i træningen. Da Team Danmark i 
2014 udviklede et “restitutionskoncept” (Hansen, Henriksen, Johansen, 
& Jorgensen, 2014), fremgik det, at der manglede forskningsbaseret viden 
om stress og genopladning i et psykologisk perspektiv i elitesport. 
Samtidig havde flere danske forbund bemærket, hvordan deres atleters 
engagement, motivation og præstation kunne falde mod slutningen af en 
længerevarende træningslejr eller konkurrence. Derfor iværksatte man 
et forskningsprojekt med tre formål: at monitorere stress- og genoplad- 
ningsniveauerne hos danske eliteatleter under længerevarende trænings- 
lejre og konkurrencer, at forstå hvilke kilder til stress atleterne oplever 
og at afdække deres genopladningsstrategier. I projektet indgik fire dan- 
ske landshold: kvindelandsholdet i fodbold, orienteringslandsholdet, 
sejllandsholdet og U20 herre ishockeylandsholdet. Denne artikel præsen- 
terer data fra undersøgelsen af det danske U20 ishockeylandshold. 

I nærværende sammenhæng forstås begrebet stress i tråd med 
sportspsykologisk forskning som en reaktion på belastning (ikke som 
en sygdom) (Kellmann, 2002). Når atleter oplever ubalance mellem 
krav og ressourcer, opstår en stresstilstand. Positiv her-og-nu-stress er 
oplevelsen af øget spænding med følgende øget energi. Negativ her-og- 
nu-stress kommer til udtryk som en tvivlende tro på at kunne lykkes, 
flakkende koncentration og nedbrydende indre tale. Varig stress opstår, 
når atleter over længere tid ikke oplever sig i stand til at håndtere de 
krav, de møder. Selvom sportspsykologien primært har behandlet stress 
som et individuelt anliggende, har sportspsykologisk forskning identi- 
ficeret, at atleter oplever belastninger (stressorer) fra flere forskellige 
sider (Sarkar & Fletcher, 2014). Disse inkluderer belastninger knyttet 
til selve konkurrencen (fx forberedelse, skader, forventninger og mod- 
standere), organisationen (fx selektion, træningsmiljø, rollekonflikter) 
og personlige forhold udenfor sporten (fx skole/uddannelse, familie og 
økonomi). Nyere forskning har påvist, at en stor del af den stress, som 

eliteatleter oplever, stammer fra organisatoriske forhold såsom mang- 
lende kommunikation fra ledelsen, uretfærdige selektionsprocedurer, 
utilstrækkelig økonomisk støtte, manglende forståelse fra træneren 
eller dårlige logistiske forhold (Fletcher & Wagstaff, 2009; Sarkar & 
Fletcher, 2014). 

Genopladning defineres som "an inter-individual and intra-individual 
multi-level (e.g., psychological, physiological, social) process in time for 
the re-establishment of performance abilities” (Kellmann & Kallus, 2001, 
s. 22). Genopladning er ikke bare passiv (fysisk afslapning, massage), men 
involverer aktiviteter, der har til formål at genetablere atletens evne til 
at præstere. Selvom genopladning involverer både en fysisk, psykolo- 
gisk og social komponent, har forskningen hidtil langt overvejende haft 
fokus på fysiologisk restitution (herunder udstrækning, ernæring, mas- 
sage, hydroterapi og kompressionsbeklædning) (Bishop, Jones, & Woods, 
2008). Forskning i psykologiske aspekter af genopladning har primært 
fremhævet individuelle strategier som selvregulering, positiv indre dia- 
log og mindfulness (Beckmann & Kellmann, 2004; Gustafsson, Skoog, 
Davis, Kenttå, & Haberl, 2015; Sarkar & Fletcher, 2014). 

Stress og genopladning er uafhængige men forbundne størrelser 
(Kellmann, 2010). Jo større grad af belastning, desto større behov for gen- 
opladning. Atleter kan håndtere en relativ stor fysisk og mental belast- 
ning, hvis de formår at genoplade nok og med kvalitet (Kellmann, 2010). 
En god stress-genopladningsbalance skaber øget træningskvalitet og 
præstationsevne. Omvendt inkluderer konsekvenserne af manglende 
genopladning (underrecovery) (Kellmann, 2002) koncentrationsbesvær, 
småskader, søvnbesvær, træthed, nedsat præstation, dårligt humør, man- 
glende motivation og på længere sigt overtræning, udbrændthed og dro- 
pout (Gustafsson, Hassmén, Kenttå, & Johansson, 2008; Jurimae, Maestu, 
Purge, & Jurimae, 2004). 

Undersøgelser i atletik, roning og cykling har ligeledes påvist, at atle- 
ter med en hensigtsmæssig stress-genopladningsbalance har bedre for- 
udsætninger for at toppræstere (Brink, Visscher, Coutts, & Lemmink, 
2012; Kalda, Jurimae, & Jurimae, 2004). 

Træningslejre og konkurrencer udgør en særlig udfordring i atleter- 
nes liv (Elbe & Kellmann, 2007). De er ofte kendetegnet ved intenst og 

ensidigt fokus pa træning og præstation, hoje forventninger, store træ- 
ningsmeengder, ændrede bo-, sove-, spiseforhold og ændrede relationer. 
Tidligere forskning har fundet, at stress og genopladning fluktuerer 
over en konkurrenceperiode (fx Filho et al., 2013) med højere niveauer af 
treethed og mindsket energi i slutningen af konkurrenceperioden (King, 
Clark, & Kellmann, 2010). 

Forskningssporgsmalene, vi vil besvare, er: (1) hvordan udviklede de 
danske U20 ishockeyspilleres stress- og genopladningsbalance sig over 
en træningslejr og under det efterfølgende VM, (2) hvilke kilder til stress 
oplevede atleterne i lobet af perioden, og (3) hvilke strategier til genop- 
ladning benyttede de. 


Metode 


Kontekstualisering er en stærk trend i sportspsykologisk forskning 
(Schinke & Stambulova, 2017). I trad med denne trend er denne under- 
søgelse designet som et case-studie, der er defineret som en "strategi til 
empirisk udforskning af et udvalgt nutidigt fænomen, i dets naturlige 
sammenhæng ved anvendelse af forskellige datakilder” (Ramian, 2012, 
s. 16). Datakilderne var en survey (RESTQ-sport), semistrukturerede 
interviews med atleter og en trænerdagbog. 

Casen er det danske U20 herre ishockeylandshold. Til trods for at 
Danmark er en lille ishockeynation, har vi igennem flere ar deltaget ved 
det årlige U20-VM i ishockey. Turneringen er højt prioriteret og kun de 
10 bedste lande kan deltage. Her tester nuværende og kommende NHL- 
spillere hinanden. I slutningen af december 2015 drog det danske U20 
herre ishockeylandshold pa træningslejr i Sverige for at forberede sig pa 
årets VM. Bruttotruppen bestod af 28 spillere (16-19 ar) og blev løbende 
skåret ned til den endelige trup pa 23 spillere. Efter treeningslejren tog 
holdet direkte til VM i Finland. Trods en vanskelig pulje kvalificerede 
holdet sig til kvartfinalen, hvor de tabte til storfavoritten Rusland. Bade 
trænere og spillere indvilgede i at indgå i projektet. Vi blev enige om, at 
selve casen ville blive navngivet, men at individuelle spillere ville blive 
anonymiseret. Vi oplyste spillerne om, at de kunne trække sig fra projek- 
tet uden sanktioner. 

Dataindsamling 


Vi anvendte sporgeskemaet Recovery-Stress Questionnaire for Athletes 
(RESTQ-sport) i en dansk udgave (Elbe, 2008) til kvantitativt at belyse 
atleternes stress-genopladningsbalance. RESTQ består af 76 sporgs- 
mal, hvor atleten skal indikere, i hvor høj grad han/hun har oplevet 
stress-symptomer eller engageret sig i genopladningsaktiviteter i lobet 
af de sidste tre dage. Hvert sporgsmal besvares pa en likert-skala fra 
o (aldrig) til 6 (altid). De 76 spørgsmål relaterer til fire hovedkategorier 
(generel og sportsspecifik stress, samt generel og sportsspecifik geno- 
pladning) og 19 subkategorier. Ishockeyspillere udfyldte RESTQ to dage 
inden afrejse, to gange under treeningslejren og tre gange under VM (ialt 
seks gange) svarende til hver fjerde dag. 

Vi foretog kvalitative interviews med tre spillere under treeningslejren 
og igen umiddelbart efter VM, med det formal at nuancere de kvantita- 
tive resultater og at afdække kilder til stress og strategier til genopladning. 
Vi anvendte en semistruktureret interviewguide med fire overordnede 
temaer. Forst bad vi atleten beskrive en normal dag under rejseperioden 
og sammenligne denne med en dag derhjemme (fx traeningsmeengde, 
mad, sovn og sociale aktiviteter). Med brug af en batterimetafor spurgte 
vi dernæst atleterne ”hvad dræner dine batterier?” og ”hvad genoplader 
dine batterier?” I fjerde del bad vi spillerne beskrive, hvordan de oplevede 
balancen mellem stress og genopladning, og hvordan den pavirkede deres 
velbefindende og preestation. For at forstyrre mindst muligt blev interviews 
under trzeningslejren udført af den medrejsende sportspsykolog (denne 
artikels tredjeforfatter), mens interviews efter VM blev foretaget af en af 
projektets forskningsmedarbejdere (artiklens andenforfatter). Sportspsy- 
kologens samtaler med spillerne blev ikke transskriberet, kodet og brugt 
som data, men blev i anonymiseret form bragt ind i teamets diskussioner 
af resultater med henblik pa at understøtte og udfordre konklusioner. 

Treeneren udfyldte dagligt en dagbog, der bestod af to dele. Først vur- 
derede træneren dagens trenings-/konkurrencebelastning pa en skala 
fra 1 (en dag med lav belastning) til 5 (en dag med hgj belastning). Der- 
neest noterede treeneren ovrige faktorer, han mente kunne influere pa 
atleternes stress-genopladningsniveau (lang transport, rejsedag, ændrin- 
ger i planen m.m.). 

Hver datakilde har specifikke fordele og tilsammen danner de 
basis for en dyb og hel analyse af casen. Figur 1 viser et overblik over 


dataindsamlingen. 
. Treningslejr aii . 
Hjemme A id VM i Finland Hjemme 
i Sverige 
Dag Dag -2 Dag 2 Dag 6 Dag 10 Dag 14 Dag 18 
aw j 
Kvalitative Kvalitative 
Interviews interviews med tre interviews med tre 
atleter atleter 
Træner 
dagbog 


Figur 1. Overblik over dataindsamlingsperioden og de tre datakilder. 


Dataanalyse 

Baseret på de statistiske data lavede vi individuelle profiler for hver enkelt 
spillers udvikling på alle 19 subskalaer over tid. Dernæst beregnede vi 
gennemsnit for de to total-skalaer (total stress og total genopladning) og 
for de fire overordnede skalaer (generel og sportsspecifik stress samt gene- 
rel og sportsspecifik genopladning) og for hele holdet. Vi sammenlignede 
gennemsnitsværdierne for de overordnede skalaer under træningslejre 
og konkurrence ved hjælp af en parret T-test (konfidensinterval 95%) 
for at undersøge, om der var signifikant forskel mellem træningslejr og 
konkurrence. 

For at styrke validiteten (da der var to interviewere) blev interview- 
guiden udviklet i fællesskab, og interviewer to transskriberede de før- 
ste interviews. De transskriberede interviews blev analyseret via Braun, 
Clarke & Weates seks skridt (Braun, Clarke, & Weate, 2017): (1) Vi læste 
materialet grundigt i sammenhæng; (2) Vi kodede materialet deduktivt 
i overordnede temaer (kilder til stress, strategier til genopladning osv.) 
og induktivt (det nærmere indhold i hvert tema); (3) Vi arrangerede de 
induktivt udviklede koder i højere ordens koder (fx ”organisatoriske”, 


2. 


sociale”, "personlige” og sportslige” kilder til stress); (4) Vi diskuterede, 

reviderede og afgrænsede temaerne; (5) Vi kondenserede beskrivelserne 
af hver undertema; (6) Vi skrev resultaterne sammen til et samlet afsnit. 
Vi brugte trænerens dagbog til at perspektivere analyserne af de kvanti- 
tative og kvalitative data. 


Resultater - et Landshold i Balance 


Stress-genopladningsbalancen og dens udvikling 
Figur 2 viser udviklingen i gennemsnittet af spillernes samlede stress og 
genopladning baseret pa besvarelserne fra RESTQ. Resultaterne viser lave 
niveauer af stress og høje niveauer af genopladning blandt alle spillere. En 
neermere analyse viser, at de enkelte underskalaer indenfor stress og gen- 
opladning ikke afviger fra det generelle billede. De individuelle profiler 
viser desuden, at gennemsnittet ikke skjuler store individuelle forskelle. 
Samtlige spilleres profiler viser en hensigtsmæssig balance mellem stress 
og genopladning. 


4.00 
ooo + —¢ 


fee ee gg 


(Dag -2) Før TL Dag 2 (TL) Dag 6 (VM) Dag 10 (VM) Dag 14 (VM) Dag 18 (VM) 


—* Stress niveau —2— Genopladnings niveau 


Figur 2. Total stress og total genopladning med standardafvigelse under træningslejren 
(TL) og VM. 


Figuren viser også, at der ikke er nogen signifikant udvikling over tid. 
Dette mønster går igen i hver enkelt individuelle profil, således at man- 
glende udvikling i gennemsnittet for gruppen ikke dækker over store 
individuelle forskelle. På baggrund af den parrede t-test finder vi ingen 
statistisk signifikant forskel mellem den totale stress og genopladning 
under træningslejren og under VM. På baggrund af de statistiske data 
kan vi konkludere, at hver enkelt spillers totale stressniveau var lavt og 
det totale genopladningsniveau højere i hele perioden. 

Data fra interviews og treenerdagbog bade bekræfter og nuancerer 
de kvantitative data. Helt generelt beskriver spillerne et velafbalance- 
ret niveau af stress og genopladning bade under treeningslejren og VM. 
Eksempelvis opsummerer Sebastian sin oplevelse efter VM: "Jeg synes 
egentlig, at jeg havde god energi både under treningslejren og VM, selvom 
der var dage, hvor jeg var treet. Særligt pa kampdagene under VM havde 
jeg en god energi.” De spillere, der kom fra vigtige klubkampe, oplevede 
rejsedagen og de første dage med landsholdet som særligt hårde. 

Til trods for at de kvantitative data ikke viser forskel mellem trænings- 
lejr og VM, beskriver spillerne i interviewene, at stemningen under de to 
begivenheder var forskellig. Det hang især sammen med det øgede fokus 
på resultater under konkurrencen. Sebastian beskrev stemningen under 
VM som ”mere intens” og holdkammeraterne som ”mere koncentrerede 
og seriøse” end under træningslejren. Netop derfor var spillerne bevidste 
om at prioritere genopladning. Som Troels eksempelvis sagde: ”Der bliver 
krævet meget af os, både under træningslejren og VM. Stor træningsmængde 
og mange kampe. Det er hårdt. Så jeg sørger for at slappe meget af, både 
mentalt og fysisk.” Samtidig beskrev de to spillere, at de trivedes, var glade 
og oplevede et stærkt fællesskab både under træningslejren og VM. 


Kilder til Stress og Genopladning 

Tabel 1 viser de kilder til stress og genopladning, der fremgår af spille- 
rinterviews og trænerdagbog. Som et resultat af analysen er kilderne til 
stress og genopladning opdelt i fire hovedkategorier: organisatoriske, 
sociale, personlige og sportslige. 


Organisatoriske kilder til stress og genopladning 

Organisatoriske kilder til stress beskriver de organisatoriske rammer eller 
set-up, som spillerne oplever som stressende, og som dræner deres batte- 
rier. Under træningslejren bestod programmet af faste møde-, trænings-, 
testkampe- og spisetidspunkter samt en længere pause efter frokost på 
ca. tre timer. Af interviews og trænerdagbog fremgik det, at denne pause 
nogle dage blev inddraget til møder, hvilket betød, at spillerne havde for 
korte pauser. Sebastian beskrev, hvordan møder i middagspausen gjorde 
det svært at nå at slappe ordentlig af: ”Man ved hele tiden, at man snart 

Tabel 1. Kilder til stress og genopladning fremhævet af de danske ishockeyspillere. 


sportspsykolog 


Organisatoriske Sociale Personlige Sportslige 
For korte pauser Afsavn ift. Tankemylder Fejl og darlige 
: j familie og venner | efter en præstationer 
Stor træningsmæng S i præstation i træning og 
Kilder til og harde testkampe For meget socialt konkurrence 
. . samvær 
stress oe Usikkerhed om 
agsprogrammet udvælgelse 
Spilleragenter 
Struktureret og Sociale Alenetid Succes i 
rutinepræget program | aktiviteter med sporten 
Have ryddet 
oa holdkammerater 
Skemalagt tid til bordet 
Kilder til genopladning Dialog med hjemmefra 
i familie og venner 
genopladning | Fælles måltider É F Positiv medie- 
i Danmark 
dback f opmærksomhed 
Feedback fra trænere Besøg af 
og samtaler med famili 
amilien 


skal til møde, så man kan ikke lægge sig til at sove - og bagefter er der også 
for kort tid til at slappe af, før vi skal videre til det næste.” Dage med mange 
aktiviteter og korte pauser tog mere energi end dage med få aktiviteter og 
længere pauser. 

Spillerne nævnte, at træningslejrens store træningsmængde og hårde 
testkampe var en kilde til stress. Eksempelvis sagde Troels: ”I går var 
hård. Først morgentræning, derefter kamp mod Sverige. Og så skulle jeg til 
fysioterapeut for at blive klar til dagen efter. Det tager bare meget energi.” 
Trænerdagbogen bekræfter billedet. Eksempelvis er tre dage i træk mar- 
keret med 3-taller (stor belastning), og træneren har noteret: ”Spillerne 
virker mentalt trætte.” 

Som en sidste organisatorisk kilde til stress nævner spillerne ændringer 
i dagsprogrammet, der ellers var velstruktureret. Troels beskriver: 


”Det er stressende, når der dukker uventede ting op. Forleden blev der lagt et ek- 
stra fysisk træningspas, hvor jeg havde planlagt at slappe af. Jeg vil jo gerne være 
en del af holdet, men jeg havde også brug for at slappe af. Det kan godt ødelægge 


mit energiniveau?” 


Organisatoriske kilder til genopladning er de overordnede rammer 
samt de initiativer og beslutninger fra ledelsen (trænere og forbund), 

som hjalp spillerne med at genoplade. Spillerne indikerede, at det struk- 
turerede og rutinepreegede program skabte forudsigelighed og ro. Til de 
daglige informationsmeder blev spillerne informeret om dagens og den 
kommende dags program, således at de hele tiden var orienteret om, hvad 
der skulle ske. Jonathan sagde: ”Det giver mig ro i maven, at der er et 
skema. Hvornår skal vi op om morgenen? Hvornår har vi pauser? Hvornår 
skal vi spise? osv. Så skal jeg ikke hele tiden træffe beslutninger.” Samtidig 
indeholdt programmet skemalagt tid til genopladning, der bestod af kor- 
tere eller længere pauser i løbet af dagen, som spillerne selv rådede over. 
Sebastian beskrev, hvordan de skemalagte pauser gav ham mulighed for 
at slappe af eller være sammen med de andre spillere. Han pointerede: 
”Pauserne var godt planlagt. De kom som regel, når vi havde brug for dem.” 

Spillerne boede sammen, og Troels beskrev, hvordan et godt set-up 
omkring indkvartering skabte gode rammer for genopladning. Som et 
eksempel beskrev han, hvordan fælles måltider havde stor betydning for 
hans genopladning: 


”Det er virkelig fedt, at der er buffet tre gange om dagen. Jeg kan spise, lige hvad 
jeg vil, og så meget, jeg vil. Men især er det hyggeligt, at vi spiser samlet som hold. 


Vi snakker og griner, og fællesskabet udenfor banen giver energi” 


Både under træningslejren og VM gav alle spillerne udtryk for, at feed- 
back fra træneren og samtaler med sportspsykologen var afgørende ift. at 
håndtere tanker og forventninger. Træneren gav ros, konstruktiv kritik 
eller satte specifikke krav. Jonathan beskriver, hvad det betød for ham: 


”Jeg får meget energi af at få både ros og kritik fra træneren. Når jeg ved, hvad 
træneren gerne vil have, og hvad jeg skal gøre bedre, så bruger jeg ikke energi på 
at tænke over, om jeg nu gjorde det rigtigt, og hvad han nu tænker om mig. Det 


betyder virkelig meget for mit overskud og fokus.” 


Sportspsykologen tilbød individuelle samtaler om mentale strategier 
før, under og efter kamp. Disse samtaler fulgte op på længerevarende 
individuelle forløb afholdt i Danmark. Efterfølgende evaluerede spil- 
leren og sportspsykologen, hvordan det var gået med strategien under 
kampen. De interviewede spillere beskrev dette som en genopladnings- 
strategi, fordi samtalerne hjalp med at sætte udfordringer i perspektiv 

og acceptere nervositet. Det reducerede unodig stress og gjorde det let- 
tere at fa ny energi. Generelt gav spillerne udtryk for, at de oplevede en 
positiv dialog med staben (trænere, sportspsykolog, fysioterapeut) under 
treeningslejren og VM, og at denne gode dialog var vigtig for at bevare 
fokus. 


Sociale kilder til stress og genopladning 

Sociale kilder til stress refererer til spillernes sociale relationer til andre 
pa og udenfor holdet, som dræner deres energi. Treeningslejren og VM 
blev afviklet midt i julehgjtiden, hvilket betød, at enkelte spillere ople- 
vede afsavn ift. familie og venner derhjemme. Som Troels beskrev: ”Lige 
midt i juleferien, så savner man dem derhjemme. Det tager ind imellem 
energi og fokus. Når jeg tænker på det, så glæder jeg mig til at komme 
hjem.” At afsavnet ift. venner og familie oplevedes som en kilde til stress, 
skyldtes ifølge spillerne, at de var væk i en længere periode og i julen, hvor 
familien derhjemme var samlet. 

Under hele perioden boede spillerne på værelse to og to og var sam- 
men omkring træning, kampe, måltider, møder m.m. I samtaler med 
sportspsykologen gav nogle spillere udtryk for, at de oplevede, at for meget 
socialt samvær var en kilde til stress. Det kom for eksempel til udtryk, når 
de kom med negative bemærkninger i træningen rettet mod specifikke 
medspillere. 

Men det sociale blev også beskrevet som en meget vigtig kilde til 
genopladning. Sociale kilder til genopladning beskriver spillerne som 
sociale relationer til andre på og udenfor holdet, som spillerne ople- 
vede gav dem energi. De interviewede spillere beskrev, at sociale akti- 
viteter med holdkammerater var en essentiel kilde til genopladning. 
Under træningslejren og VM engagerede spillerne sig i forskellige 
aktiviteter, herunder samtaler på værelset, så film på computeren eller 
spillede PlayStation og Xbox i ”Players Lounge”. Under lejren fremhæ- 
vede Jonathan, hvordan den sociale interaktion påvirkede hans trivsel 
og præstation positivt: ”Det giver meget energi at være sammen med de 
andre. Vi fungerer godt sammen på holdet. Alle kan snakke med alle, og 
folk er glade. Det giver godt humør, hvilket helt sikkert har en effekt på 
træning og kamp.” 

Foruden relationerne internt pa holdet beskrev spillerne ogsa, hvordan 
dialog med familie og venner i Danmark kunne bidrage til genopladning. 
Denne dialog handlede bade om sporten og om forhold udenfor sporten, 
hvilket Troels beskrev vigtigheden af: "Det giver positiv energi at fa en 
besked hjemmefra, at vide det gar godt, og at kunne følge lidt med i deres 
hverdag.” Dialogen med venner og familie gav en pause fra ishockey og 
mindede om, at der er andet og mere i livet end sport. Flere spillere fik 
under VM besøg af familien, som de ofte mødtes med ude i byen, hvilket 
gav et brud pa rutinerne og blev fremhævet som en kilde til genoplad- 
ning. Kontakten med centrale noglepersoner abnede mulighed for at soge 
støtte, nar der var udfordringer. 


Personlige kilder til stress og genopladning 

Personlige kilder til stress beskrives som personlige situationer og forhold 
i og udenfor sporten, som dræner spillernes ressourcer. Under trænings- 
lejren og særligt under VM beskrev spillere, at de oplevede tankemylder 
efter en præstation. Tankemylderet var særlig problematisk under VM, 
da flere af kampene blev afviklet sent om aftenen, og spillerne havde 
svært ved at falde til ro og sove. Sebastian fortæller: "De aftener pumpede 
adrenalinen rundt i kroppen og tankerne i hovedet. Jeg lå og tænkte pa, 
om jeg havde spillet godt eller dårligt. Jeg var træt, men havde svært ved 
at falde i søvn.” Når kampene lå sent, fik spillerne hverken evalueret med 
holdet eller træneren. De oplevede, at de ikke fik ”lukket kampen ned”, og 
at den derfor blev ved med at forstyrre. 

Personlige kilder til genopladning er personlige strategier eller aktivi- 
teter i og udenfor sporten, som spillerne engagerede sig i for at få energi. 
Alenetid var beskrevet som en kilde til genopladning blandt alle spillerne. 
Jonathan beskrev det således: ”Nogle gange gik jeg lidt rundt udenfor alene. 
Andre gange tog jeg mine hovedtelefoner på. Jeg hørte ikke altid musik, 
men når jeg havde dem på, forstyrrede de andre mig ikke.” Alenetiden blev 
brugt på forskellige aktiviteter såsom at høre musik, se film/serier, surfe 
på internettet, slappe af eller sove. 

Flere spillere havde ryddet bordet hjemmefra ved at have afklaret skole 
og arbejdsopgaver, inden de tog af sted. Det betød, at de kunne koncen- 
trere sig fuldstændig om træningslejren og VM, og at opgaver udefra ikke 

stjal deres opmærksomhed. Sebastian understregede, at "Det har været en 
lettelse kun at skulle fokusere pa hockey.” 

Endelig beskrev de interviewede spillere, at medieopmeerksomhed gav 
dem energi. Som Jonathan fortæller: ”Det er sjovt at læse, når medier 
udtaler sig om en. Det giver energi og motivation til at kæmpe videre.” 
Mesterskabet var en succes, og det betød, at medieopmærksomheden 
oftest var positiv. Spillerne oplevede ikke at skulle håndtere kritik og dår- 
lige evalueringer. De oplevede positiv omtale på de sociale medier som en 
stor anerkendelse. 


Sportslige kilder til stress og genopladning 

Som en sidste kategori beskriver flere spillere i interviews og samta- 
ler med sportspsykologen kilder til stress, der er specifikt relateret til 
trænings- eller konkurrencesituationer. Spillere fremhævede, at fejl og 
dårlige præstationer i træning og konkurrence stjal energi. Oplevelsen af 
ikke at lykkes påvirkede både den enkeltes humør og holdets energi, og 
som Jonathan beskrev det: "Vi ved, at vi ikke er det bedste hold, men det 
er stadig hårdt at spille to kampe uden at score. Det påvirker alles humør, 
når vi taber.” Han beskriver videre, hvordan det at lave fejl fjernede hans 
fokus fra opgaven. 


”Jeg lavede en del fejl under kampen, og så blev jeg irriteret på mig selv. Jeg slog i 
bænken. Jeg ved, at jeg egentlig ikke burde tænke på mine fejl, men jeg kan ikke 
lade være. Især under og lige efter kampene bliver jeg ved med at tænke på, hvor- 


for jeg gjorde sådan og sådan.” 


Under træningslejren kæmpede spillerne om at få en plads på holdet til 
VM, hvilket betød, at de i træningssituationerne og testkampene brugte 
meget energi på at overveje, om de ville blive udvalgt eller ej. Jonathan 
beskrev, hvad usikkerheden om udvælgelse betød for ham: ”Jeg skulle hele 
tiden præstere. Jeg frygtede jo, hvad der ville ske, hvis jeg spillede dårligt. 
Den der uvished. Det brugte jeg meget energi på at tænke over.” Sebastian 
supplerede: ”Jeg er allerede udtaget, men jeg kan se, at de spillere, som 
kæmper om en plads, er mere stressede og bliver hurtigere irriterede.” Spil- 
lerne beskrev dog samtidig, at kampen om pladserne betød, at de ydede 
deres maksimale. 

Ogsa spilleragenter og tanker om at blive spottet under VM tog fokus 
og energi. Sebastian beskrev, hvordan det kunne stjæle hans opmærk- 
somhed under kampene: 


”VM er det bedste udstillingsvindue i hele verden. Der var altid folk fra andre 
klubber ude og kigge. Måske var det derfor, man blev irriteret, når man lavede 


> 


en fejl. Man tænker for meget på det og glemmer at leve i nuet og spille kampen” 


Sportslige kilder til genopladning refererer til oplevelser i treening eller 
konkurrence, der gav energi. Spillerne fremhævede især succes i sporten, 
her med Sebastians ord: ”At vinde en kamp, det er jo selvfølgeligt kæmpe 
stort. Det giver så meget energi at have succes med holdet. Men også når jeg 
personligt lykkes med at spille godt.” 


Diskussion 


Kontekstualisering er en væsentlig trend i moderne sportspsykologi. 
Det gælder i den anvendte sportspsykologis fokus på kulturelt tilpassede 
interventioner og på konsulentens kulturelle kompetence. Det gælder 
også i anvendelsesorienteret forskning, der oftere og oftere udføres med 
ambitionen om at udvikle situeret og kulturelt forankret viden (Ryba, 
Stambulova, Si, & Schinke, 2013; Schinke & Stambulova, 2017). Dette 
casestudie undersøgte det danske ishockeylandsholds stress og gen- 
oppladning under årets vigtigste konkurrence, nemlig VM. Resultaterne 
kan have relevans bredt i sport, men de har fundet direkte anvendelse 
blandt trænere og ledere i ishockeyforbundet, der benytter resultaterne i 
planlægning af deres aktiviteter. På den måde har lokalt forankret viden 
haft direkte indvirkning på praksis. 

Undersøgelsen er ikke uden metodiske udfordringer. For det første er 
validiteten af RESTQ-sport kritiseret (Davis, Orzeck, & Keelan, 2007). 
For det andet er alle former for selvrapport problematisk, særligt midt 
under et mesterskab, hvor spillerne kan nedtone udfordringer for ikke at 
virke svage, hvis de er bange for, at trænerne får indblik i deres svar. Sidst 
kan trænernes involvering i projektet allerede inden træningslejren have 
skabt øget fokus på genopladning, hvilket kan være kan en af grundene 
til, at vi finder spillerne i god balance. Især de to sidste problemer er svære 

at undga, nar man gerne vil udvikle kontekstspecifik og relevant viden 
under et reelt mesterskab. Vi mener, at data-triangulering (sporgeskema, 
interview og dagbog), forskertriangulering (fælles datakodning) og en 
tydelig oplysning om, at data vil blive anonymiseret, har reduceret disse 
udfordringer. 

Holdets sportspsykolog har været involveret i projektet ved at foretage 
interviews under treeningslejren. Man kan argumentere for, at dette ska- 
ber udfordringer, bade for sportspsykologen (hvis jeg finder, at en spiller 
er stresset, er jeg sa forsker eller sportspsykolog?) og for spillerne (er han 
forsker eller min hjeelper?). Det var aftalt pa forhånd, at hvis en spiller 
viste højt stressniveau, ville sportspsykologen hjælpe vedkommende, og 
denne spiller ville udga af forskningsprojektet. Det blev ikke nodvendigt. 
Samtidig var sportspsykologens deltagelse en fordel. Spillerne var vant 
til, at han behandlede deres bekymringer fortroligt (tavshedspligt), og 
sportspsykologen fik en ekstra indsigt i holdets stresstilstand. 

I undersøgelsen fandt vi en god balance mellem stress og genopladning 
hos de danske U20 ishockeylandsholdsspillere under en længerevarende 
treeningslejr og et efterfolgende VM. Det overraskede os. Pa baggrund af 
tidligere forskning (Elbe & Kellmann, 2007; Filho et al., 2013; King et al., 
2010) forventede vi at se øgede stressniveauer og faldende genopladning 
i løbet af perioden, fordi træningslejre og konkurrencer er kendetegnet 
ved stor træningsbelastning, høje forventninger, uvante omgivelser osv. 
Der kan være mange forklaringer på, at det var muligt for de danske 
spillere at opretholde en positiv balance mellem stress og genopladning. 
Hele perioden var velplanlagt, og det strukturerede og rutineprægede 
program med skemalagt tid til genopladning gjorde det muligt for spil- 
lerne at balancere mellem alenetid og sociale aktiviteter. Samtidig havde 
forbundet prioriteret at have en medrejsende sportspsykolog, der hjalp 
spillerne med at håndtere forventninger, acceptere nervøsitet og sætte 
præstationer i perspektiv. 

Flere kilder til stress var samtidig kilder til genopladning. Socialt sam- 
vær var en væsentlig kilde til genopladning, mens for meget socialt sam- 
vær kunne opleves som stressende. Alenetid blev brugt som strategi til 
genopladning, men for meget tid alene, særligt efter en kamp, skabte tan- 
kemylder og søvnbesvær. Det viser, at optimale rammer for genopladning 


43 


KAPITTEL 2 


er individuelle og ikke et spørgsmål om enten eller, men om hvor meget 
og hvornar. 

En anden vesentlig trend i moderne sportspsykologisk forskning er 
fokus pa organisationen eller miljøet, som atleterne befinder sig i. Eksem- 
pler er forskning i talentmiljoer (Henriksen, Stambulova, & Roessler, 
2010) og organisationskultur og ledelse (Fletcher & Wagstaff, 2009). Som 
et resultat af analysen kunne vi inddele atleternes oplevede kilder til stress 
og genopladning i fire overordnede kategorier: organisatoriske, sociale, 
personlige og sportslige. Faktisk var organisatoriske kilder til stress og 
genopladning dominerende i atleternes beskrivelser. Et noglefund var 
således, at beslutninger pa organisatorisk niveau (indkvarteringsform, 
madordning, lokaler, program, medrejsende eksperter m.m.) kan med- 
virke til at reducere unødig stress og skabe rammer for optimal genop- 
ladning. Hvis trænere ser genopladning som en individuel opgave, misser 
de deres egen rolle i at skabe sådanne rammer. Disse resultater bekræfter 
forskning i organisatorisk stress, nemlig at en stor del af den stress, som 
atleter oplever under mesterskaber, ikke alene stammer fra sportens krav, 
men fra ”alt det udenom” (Fletcher & Wagstaff, 2009; Sarkar & Fletcher, 
2014). Samtidig viser de, at gode organisatoriske beslutninger og rammer 
kan' modvirke stress og styrke genopladning. 

I forbindelse med forskningsprojektet har vi præsenteret resultaterne 
for de deltagende og flere andre forbund, været i dialog med atleter, trae- 
nere og ledere om resultaterne og igangsat sportspsykologiske forlob med 
fokus pa stress og genopladning. Pa baggrund af litteraturen, de kon- 
krete resultater fra dette projekt og vores dialoger i dansk elitesport har 
vi udviklet en række anbefalinger. Vi anbefaler, at den sportslige ledelse 
og trænerne (1) skaber rammer, hvori unødig stress undgås, herunder god 
indkvartering, god mad og gode træningsmuligheder, (2) inddrager atle- 
terne i planlægning og giver dem indflydelse, (3) prioriterer tid til gen- 
opladning og inkluderer det i programmet, (4) prioriterer medrejsende 
fysioterapeut og sportspsykolog, (5) hjælper atleterne med at ”rydde bor- 
det” hjemmefra og derved holde fokus og (6) evaluerer træning og kon- 
kurrence med atleterne for at reducere usikkerhed og tankemylder. Vi 


1 Anbefalinger til stab, sportspsykologer og atleter 

anbefaler sportspsykologer, at de (1) hjælper atleterne med at kortlægge 
individuelle stressorer og hensigtsmæssige genopladningsstrategier i god 
tid inden mesterskaber, (2) overvager atleterne stress-genopladnings- 
balance under træningslejre og mesterskaber med henblik pa at kunne 
intervenere tidligt ved uhensigtsmeessigheder og (3) hjælper atleterne med 
at være til stede i nuet, acceptere svære følelser og sætte præstationer i per- 
spektiv. Vi anbefaler atleterne, at de (1) forholder sig nysgerrigt til deres 
individuelle stressorer og til hvilke genopladningsstrategier, der virker for 
dem, (2) laver en bevidst plan for genopladning under træningslejre og 
konkurrencer og prioriterer den, særligt når de oplever, der ikke er tid, 
og (3) suger energi fra fællesskabet og fra deres successer. Vores ønske er 
at fremtidige interventionsprojekter systematisk tester disse anbefalinger 
med henblik på at validere, forkaste eller udvikle dem yderligere. 

